open-index/open-wikipedia-markdown huggingface dataset:
Paraf

**Paraf** je pank-rok i kasnije post-pank grupa iz Rijeke, Hrvatska. Važi za jednu od prvih pank grupa u Evropi. Prvi koncert su održali samo mjesec dana nakon što su Sex Pistolsi izdali svoj prvi singl "Anarchy in the UK" u novembru 1976. Grupa je tokom svoje karijere imala 3 različite postave.

## Historija 
### Početci 
Paraf je kao trio počeo raditi 1976, a krajem te godine održali su svoj prvi koncert u nekadašnjem Parku Vladimira Nazora u Rijeci, danas Parku Nikole Hoste. Ovaj nastup je bio nenajavljen, a njihova publika bili su prolaznici. Prvi službeni koncert imali su 22. marta 1978, kada je uz njih nastupilo nekoliko muzičkih grupa, a važi i za prvi pankerski nastup u Jugoslaviji. Mnogi koji su prisustvovali koncertu počeli su osnivati ​​svoje pank bendove. Članove ne samo da su obožavatelji opsjedali zbog razboritih tekstova i melodija, već su često bili na meti u očima policije jer su se isticali i kritikovali vladu.

### Prvi album i razpad prve postave 
Godine 1980. su pod izdavačkom kućom RTV Ljubljana izdali prvi album *A dan je tako lijepo počeo*, koji predstavlja klasičan i prodoran pank-rok zvuk. Dodijelili su mu etiketu šund proizvoda, odnosno naplačivali su dodatan porez na nju čime je cijena proizvoda rasla. Takve etikete dijelila je Komisija za šund uglavnom novokomponiranoj narodnoj glazbi, ali pojavom panka njihovu su vrijednost izjednačavali s narodnim pjevačima. Na njemu se nalazi i satirična pjesma "Narodna pjesma" posvećena narodnoj miliciji s popularnim refrenom "Nijedne nema bolje od naše policije". Kocijančić je objasnio da postoje tri verzije ove pjesme, uglavnom zbog cenzure. Rekao je: “Posljednja verzija je napravljena jer su nas nazvali iz izdavačke kuće RTV Ljubljana i rekli da pjesma neće proći. Tako da smo brzo zamijenili dijelove teksta." Originalna verzija imala je stih "nemaš iskaznicu, pa imaš šamar, ubojice nas kolju".

## Članovi 
### Prva postava 
* Valter Kocijančić (gitara, vokal)
* Zdravko Čabrijan (bas-gitara)
* Dušan Ladavac (bubanj)

### Druga postava 
* Pavica Mijatović, Vim Cola (vokal)
* Klaudio Žic (gitara)
* Raoul Varljen (klavijature)
* Zdrave Čabrijan (bas-gitara)
* Dušan Ladavac, Pjer (bubanj)

## Diskografija 
* 1979. g. Rijeka / Moj život je novi val (singl)
* 1981. g. Fini dečko / Tužne uši (singl)
* 1980. g. Novi punk val 78-80 (kompilacija)
* 1980. g. A dan je tako lijepo počeo
* 1981. g. Izleti
* 1984. g. Zastave
* 1984. g. Nikad, nikad, nikad/Odlazak

## Reference 
Kategorija:Jugoslavenske pank-rok grupe
Kategorija:Jugoslavenske post-pank grupe
Kategorija:Muzičke grupe iz Rijeke
Drupal

mini|172x172piksel
**Drupal** je besplatan sistem za upravljanje sadržajem (CMS), otvorenog koda (open-source), pisan u PHP jeziku. Drupal ima široku primjenu - od malih, ličnih prezentacija, blogova, pa do robusnih poslovnih veb sajtova za e-trgovinu. Postoji podrška i za MySQL i za PostgreSQL.
 
## Historija 
Autor Drupala je Dries Buytaert, a 2001. godine postaje projekt otvorenog koda. Nominalno - Drupal je engleska varijanta holandske riječi "druppel", što u prijevodu znači kap. Interesantna priča je vezana za naziv ovog sistema. Naime, Dris Bajtert je imao ideju da sistem nazove "dorp", što na holandskom znači selo, kao simbol zajednice i međusobne podrške. Međutim, tokom provjere domena, dogodila se greška u kucanju, pa je na taj način, sasvim slučajno, od "sela" (dorp) nastala "kap" (drupal).

## Zajednica 
Drupal posjeduje veliku zajednicu korisnika i programera. Na matičnom sajtu Drupala je registrovano preko 650.000 korisničkih i 2000 programerskih naloga. Konferencije, na kojima se bilježi svake godine sve veću posjećenost, dešavaju se dva puta godišnje - u Sjevernoj Americi i Evropi, naizmjenično.

Kategorija:PHP
Kategorija:Internet
Sintetički radioizotopi

**Sintetički radioizotopi** ili **Vještački radioaktivni izotopi** su radioaktivni izotopi koji se ne javljaju u prirodnim uslovima na Zemlji. Najčešće se dobijaju bombardovanjem atomskih jezgara elementarnim česticama ili drugim atomskim jezgrima i raspadom ili cijepanjem tako dobijenih jezgara. Sintetički radioizotopi mogu biti veoma kratkog vijeka (manje od jedne sekunde) a mogu biti i dugoživeći, do nekoliko stotina godina. Kratkoživeći izotopi imaju izvanredno veliku primjenu. Nuklearna medicina najvećim delom se bavi primjenom kratkoživjećih radioaktivnih izotopa u liječenju i dijagnostici.

Kategorija:Radioaktivnost
Kategorija:Radiobiologija
Ferdinand Fellner

mini|desno|Pozorište *Etablissement Ronacher* u Beču
**Ferdinand Fellner** (mlađi) (Beč, * 19. aprila, 1847, Beč, 22. marta, 1916.)  bio je austrijski arhitekt.

## Biografija
*Ferdinand* je sin graditelja i arhitekta  *Ferdinanda Fellnera (starijeg)*. Studirao je na bečkoj *Technischen Hochschule*, ali je studij prekinuo i počeo raditi u očevom ateljeu. 1870. napravio je svoj prvi samostalni projekt za pozorišnu zgradu *Interimstheater* u Brnu. Nakon očeve smrti, vodio je njegov atelier i započete poslove poput *bečkog Stadttheatera*, koji je 1884. izgorio.

1873. osnovao je sa svojim školskim drugom Hermannom Helmerom zajednički arhitektonski studio Büro Fellner & Helmer, koji je postao najznačajniji projektantski studio za pozorišne zgrade (i druge zgrade javnog značaja) u  Austro-Ugarskoj monarhiji. Tome je umnogome pomoglo prijateljstvo *Fellnera* s *Heinrichom Laubeom* kasnijim direktorom bečkog *Burgtheatera*. Uvijek je angažirao najpoznatije umjetnike za opremu enterijera, poput Gustava Klimta.
Njegov najpoznatiji rad je *Bečki Volkstheater*. 1903. postao je šef k.u.k. Višeg ureda za planiranje. *Ferdinad Fellner* je za Hrvatsku značajan jer je zajedno sa svojim partnerom Helmerom napravio najznačajnije pozorišne zgrade u Zagrebu, Rijeci i Varaždinu.

## Značajna djela 
* Stadttheater, Beč  (1884.) odnosno pregradnja iste zgrade u pozorište *Etablissement Ronacher* (Ronacher Theater), (1888.)
* Volkstheater,  Beč  (1873. - 1893.)
* Sveučilišna zvjezdarnica,  Beč  (1874. - 1878.)
* Robna kuća Thonet, Beč  (1884.)
* Groblje Margaretenhof, Beč  (1885.)
* Stephaniewarte, na brdu Kahlenberg,  Beč (1887.)
* Konzerthaus, Ravensburg (1896. - 1897.) 
* Schauspielhaus, Hamburg (otvoren 1900.)
* Glavna fasada pozorišta, Theater an der Wien, Beč (1902.)
* Konzerthaus, Beč  (1913.)
* Hessisches Staatstheater,  Wiesbaden (1894.)

mini|desno|Pozorište u Odesi projekt Ferdinanda Fellnera

## Reference 
## Vanjski linkovi 
* O Ferdinandu Fellneru (mlađem) na stranicama bečkog arhitektonskog leksikona (njemački)
* O Ferdinandu Fellneru u donjoaustrijskom leksikonu  
* Lista pozorišta koju su podignuli Fellner & Helmer (na engleskom)

Kategorija:Austrijski arhitekti
Kategorija:Rođeni 1847.
Kategorija:Umrli 1916.
Bogdan Popović

**Bogdan Popović** (20. decembar 1863 –7. novembar 1944.) bio je jedan od najznačajnijih srbijanskih i jugoslavenskih književnih kritičara i esejista.

## Biografija 
Rođen je 1864. u Beogradu. Nakon završenog studija na Velikoj školi u rodnom gradu i pariskom Filozofskom fakultetu, 1893. postao je profesor Visoke škole koju je završio, da bi 1905. sa prerastanjem Velike škole u univerzitet postao i univerzitetski profesor. Predavao je francuski jezik, opću historiju, uporednu književnost, teoriju književnosti i estetiku. Tokom 1914. postao je i redovni član Srpske akademije nauka i umjetnosti. Njegov brat je akademik Pavle Popović.

Književnošću počinje da se bavi rano, već sa dvadeset godina. Ipak, najbitnije što je uradio je pokretanje najznačajnijeg i svakako najbolje uređenog časopisa – Srpskog književnog glasnika, koji je počeo da izlazi početkom prošlog veka. Tokom prvih 14 godina izlaženja ovaj časopis je i kod pisaca i kod običnih čitalaca pojačao izvesne predstave o književnim uzorima prema najopštijim, ali jedinstvenim merilima.

Bogdan Popović pokrenuo je i stvaranje PEN kluba, Društva za žive jezike i književnost, Colllegium musicum, Društva prijatelja Francuske. U svom kritičarskom djelu pisao je relativno malo o srpskim književnicima, mada je smatran najbitnijim književnim kritičarem. Njegov odnos prema srpskoj književnosti najvidljiviji je u "Antologiji novije srpske lirike" koja je izašla prvo u Zagrebu, 1911, a zatim i u Beogradu, 1912. Antologiju odlikuju dobar predgovor, strog izbor pjesama i njihov raspored. U ovom djelu našle su se pjesme stvaralaca od Branka Radičevića do Jovana Dučića. Ipak, antologiji se zamjera to što u nju nisu uvršćeni neki od najznačajnijih pjesnika tog doba. Najpoznatiji primjer je, sigurno, Vladislav Petković Dis.

Čuveni književni kritičar umro je 1944. Bavio se i likovnom kritikom.

O ličnosti Bogdana Popovića, njegovom karakteru i stavovima prema književnosti, umetnosti i životu uopšte, naročito je obimno i pažljivo pisao Branko Lazarević, u eseju "Bogdan Popović".

## Vanjski linkovi 
* Biografija na službenoj stranici SANU

Kategorija:Rođeni 1863.
Kategorija:Umrli 1944.
Kategorija:Biografije, Beograd
Kategorija:Članovi SANU
Kategorija:Srbijanski književni kritičari
Kategorija:Srbijanski likovni kritičari
Kategorija:Dobitnici Nagrade "Đorđe Jovanović"
Zvjezdana noć

**Zvjezdana noć** (hol. *De sterrennacht*) je remek-djelo jednog od najznačajnijih slikara postimpresionizma Vincent Van Gogha, iz 1889. godine. Od 1941. godine slika je u stalnoj zbirci Muzeja moderne umjetnosti u New Yorku.

U septembru 1888. godine Van Gogh je primljen psihijatrijsku bolnicu u Francuskoj, tačnije u Saint Rémy. Slika prikazuje pogled iz njegove sobe u bolnici na seoski pejzaž noću. 
Selo Saint Rémy prikazano je pod zaštitom crkvenog tornja pod ukovitlanim nebom obasjano zvjezdama. To je jedno od rijetkih djela kod kojih odstupa od direktnog posmatranja prirode, te boje i oblike pronalazi u svojoj mašti da bi izazvao posebno raspoloženje.

## Reference 
## Vanjski linkovi 
* The Starry Night MoMA 
* The Starry Night Google Art Project 

Kategorija:Slikarstvo
Kategorija:Likovna umjetnost
Kategorija:Umjetničke slike iz 1889.
DeviantART

**deviantART** (poznat i kao **dA**) je međunarodna online umjetnička zajednica. Prvi put je lansirana 7. augusta 2000. godine. Osnivači **dA** su Angelo Sotira, Scott Jarkoff, Matthew Stephens i drugi. Sjedište **deviantArt** Inc nalazi se u holivudsoj oblasti Los Angeles, Kalifornija, Sjedinjene Države.

## Vanjski linkovi 
**Službena stranica* deviantART

Kategorija:Internet stranice
Srpski književni glasnik

**Srpski književni glasnik** je književni časopis osnovan 1901. godine u Beogradu. Prvi broj je izašao februara 1901. godine., Vojislav Veljković, Jaša Prodanović, Slobodan Jovanović. 
 
## Historija
Prvi urednik bio je Bogdan Popović. Časopis je prestao izlaziti u julu 1914. godine, a ponovo s pojavio u septembru 1920. godine. Urednici su, pored Bogdana Popovića, bili Pavle Popović  od 1905-06. i Jovan Skerlić do svoje smrti 1914. godine. Novu seriju pokreću Bogdan Popović i Slobodan Jovanović i jedno vrijeme je uređuju, a kasnije uz široki redakcijski odbor, urednici se mjenjaju. (Svetislav Petrović, Miodrag Ibrovac, Milan Bogdanović, Božidar Kovačević i Ivo Andrić), ali časopis ostaje za 40 godina svoga izlaženja, jedan od vodećih časopisa u Srbiji i Jugoslaviji. Najveću zaslugu za fizionomiju časopisa imaju njegovi prvi urednici braća Popović i Jovan Skerlić, koji su i aktivno sarađivali u njemu, okupljajući oko sebe mnoge istaknute pisce. Njegujući književnu formu, strogog izbora priloga, *Srpski književni glasnik* je uspio da ostvari i bogatstvo sadržaja. 
## Autori
U časopisu su objavljivani, prozna djela i poezija najboljih domaćih pisaca, znalački izbor stranih djela sa dobrim prevodima, članci iz oblasti društvenih nauka, književnosti i umjetnosti, koje su pisali neosporni poznavaoci. U časopisu debituju i afirmišu se Stevan Sremac sa *Zonom Zamfirovom*, Petar Kočić  svojom pripovjetkom *Kroz maglu*, Bora Stanković *Koštanom*, Radoje Domanović *Stradijom* i *Kraljevićem Markom po drugi put među Srbima*,

Časopis je izlazio periodično, svakih petnaest dana, a u njemu su svoja djela objavljivali poznati jugoslavenski i srbijanski pisci, pjesnici i književni kritičari, kao što su Jovan Dučić, Simo Matavulj, Ivo Andrić, te Ivo Ćipiko, pjesnici Milan Rakić, Tin Ujević, Aleksa Šantić, Sima Pandurović, Milutin Uskoković, Milutin Bojić. U časopisu su objavljivana djela, kao i dijelovi romana poznatih svjetskih književnika. Časopis je izlazio do aprila 1941. godine

## Reference 
## Vanjski linkovi
****Srpski književni glasnik*** na digitaliziranoj stranici *Narodne biblioteke Srbije*

Kategorija:Časopisi u Srbiji
Kategorija:Časopisi u Jugoslaviji
Kategorija:Kultura Srbije
Kategorija:Jugoslavenska kultura
Kategorija:Časopisi osnovani 1901.
Kategorija:Časopisi prestali sa izlaženjem 1914.
Kategorija:Časopisi osnovani 1920.
Kategorija:Časopisi prestali sa izlaženjem 1941.
Domagojevići

**Domagojevići**, hrvatska vladarska dinastija , koja je vladala Primorskom Hrvatskom u 9. vijeku, u periodu između 864. i 892. godine, s kraćim prekidom. Ime je dobila po knezu Domagoju, koji došao na vlast 864. godine, nakon smrti Trpimira I, osnivača dinastije Trpimirović.   
 
## Historija 
Prema oskudnim izvorima iz tog perioda, Domagojevići su najvjerovatnije porijeklom sa juga, sa tadašnjeg  neretljanskog područja. Sredinom 9. vijeka imali su posjede na teritoriji Knina. Kada je 864. godine umro hrvatski knez Trpimir I, došlo je po državnog prevrata i vlast je preuzeo Domagoj. Vladao je oko 12 godina, a kada je 876. umro, naslijedio ga je jedan od njegovih sinova, imenom Iljko.  

Do ponovnog prevrata došlo je 878. godine, kada umjesto Domagojevića na vlast, uz pomoć Bizantijskog Carstva, kratko vrijeme dolazi Trpimirov sin Zdeslav. Uskoro, već 879., Primorskom Hrvatskom opet vladaju Domagojevići, i to knez Branimir. On ima podršku rimskog pape. Nije tačno poznato Branimirovo porijeklo, ali neki historičari navode da je bio ili Domagojev sin ili član njegove familije.   

Branimir je vladao Primorskom Hrvatskom sve do početka posljednje decenije 9. vijeka, jer se već 892. godine na prijestolju pojavljuje Trpimirović Muncimir, što je ujedno značilo kraj međusobnog rivaliteta dviju vladarskih dinastija i definitivni kraj Domagojevića.

Vladavina ove dinastije značila je ne samo promjenu vladarske porodice, nego i suštinsku promjenu političke i strateške orijentacije srednjevjekovne hrvatske države, te bila indikator odnosa snaga u njoj. Dok su se prvi Trpimirovići više oslanjali na Bizantiju, Domagojevići su bili orijentisani na Zapad, naročito na papu. U njihovo vrijeme Hrvatska je ojačala te učvrstila svoju samostalnost, kako u odnosu na Bizantiju, tako i u odnosu na franačku državu i Mletačku Republiku. 

## Vladari iz dinastije Domagojević 
Hrvatski vladari iz dinastije Domagojević bili su:
* Domagoj, vladao 864-876.
* Iljko, vladao 876-878.  
* Branimir, vladao 879-892.

## Također pogledajte 
* Historija Hrvatske
* Trpimirovići

## Vanjski linkovi 
*Domagojevići u knjizi „Povijest hrvatskoga naroda“ Trpimira Macana, str. 24-26 
*[Domagojevići u knjizi „Povijest Hrvatske“ Rudolfa Horvata](http://hr.wikisource.org/wiki/Povijest_Hrvatske_I._(R._Horvat)/Ban_Domagoj) 

Kategorija:Historija Hrvatske
Kategorija:Hrvatske dinastije
Mrtav link

**Mrtav link** (engl. dead link) je link koji vodi na stranicu koja više ne postoji. Ovo može da znači da je link zastario ili da je stranica nedostupna ili čak čitav web sajt.

Kada se otvori ovakva stranica onda se često pojavljuje HTTP greška 404. Ovu grešku šalje web server kada ne može da nađe zatraženu stranicu.
Automatske metode, uključujući plug-inove za WordPress, Drupal i druge sisteme za uređivanje saobraćaja, mogu biti korištene za otkrivanje prekinutih URL-ova.

### Akademska literatura
* Habibzadeh, P.; Sciences, Schattauer GmbH - Publishers for Medicine and Natural (2013-01-01). "Decay of References to Web sites in Articles Published in General Medical Journals: Mainstream vs Small Journals". *Applied Clinical Informatics* **4** (4)
* 
* 
* 
* 
* 
* 
* 

Kategorija:World Wide Web
Bosanska vila (višeznačna odrednica)

* *Bosanska vila*, bosanskohercegovački časopis osnovan 1885.
* *Bosanska vila* (1993), bosanskohercegovački časopis osnovan 1993.
Hrvatsko revolucionarno bratstvo

**Hrvatsko revolucionarno bratstvo** je bila teroristička i politička organizacija hrvatskih emigranata u Australiji. Osnovali su je 1961. godine Geza Pasty, J. Senić, J. Marić i drugi. Oni su prije toga bili HOP-a, ali su zbog nedjelovanja HOP-a osnovali svoju organizaciju.. Osnovna načela, proklamirana 1961. godine  u Švedskoj su bila: 

## Organizacija
Prema službenim jugoslavenskim podacima do 1965. godine osnovane su podržnice HRB u cijeloj Evropi i imale su oko 50 pripadnika. Prema istom izvoru HRB je u Sydneyu osnovao organizaciju "Hrvatska mladež" koja izdaje časopis "Uzdanica". HRB u svom vlasništvu ima brojne objekte čijim se prihodima financira uz skupljanje priloga i članarina. Svaki član polagao je zakletvu i imao konspirativno ime. HRB je djelovala do službenog raspuštanja 1996. godine.

## Akcije
* Grupa Tolić-Oblak; Tri trojke diverzanata poslane u Jugoslaviju 1963. godine. Diverzije nisu uspjele, a diverzanti su pohvatani i osuđeni na dugotrajne vremenske kazne;
* akcija Bugojno 1972.; 
* diverzija u Klubu Jugoslavena u Parizu 1966.; 
* pokušaj diverzije na dalekovodu i pruzi Zagreb-Rijeka 1967.; 
* priprema atentata na Tita 1967.; 
* diverzija na konzulat SFRJ u Melbourneu 1967.; 
* priprema bombaških napada na avione, autobuse i vlakove 1968. sa ciljem ometanje turističke sezone u Jugoslaviji; 
* diverzija na gostionicu u Schveningenu u kojoj generalni konzulat organizira konzularne dane; 
* bombaški napad na kino "20. oktobar" u Beogradu 1968. kada je jedna osoba poginula i 85 ranjeno; 
* pokušaj ubistva jugoslavenskog konzula u Njemačkoj 1966.; 
* ubistvo domara konzulata u Stuttgartu 1966.; 
* pokušaj ubistva šefa Jugoslavenske vojne misije u Berlinu 1969.; 
* ranjavanje vicekonzula SFRJ u Lyonu; 
* pokušaj sabotaže turističke sezone 1975. (akcija "Kaktus"); .

## Također pogledajte 
* Bugojanska grupa

## Reference 
Kategorija:Terorističke organizacije
Kategorija:Historija Hrvatske
Kategorija:Historija Jugoslavije
Kategorija:Historija Australije
Hrvatska mlada lirika

**Hrvatska mlada lirika** je pjesnički zbornik iz 1914. godine u kojem su sakupljene pjesme dvanaest pjesnika: Ive Andrića, Vladimira Čerine, Vilka Gabarića, Karla Hauslera, Zvonka Milkovića, Stjepana Parmačevića, Janka Polića Kamova, Tina Ujevića, Milana Vrbanića, Ljube Wiesnera, Nikole Polića te Frana Galovića – koji su pisali po uzoru na A. G. Matoša i Vladimira Vidrića. Zbornik je objavljen u Zagrebu u izdanju Društva hrvatskih književnika.
Nastavak *Hrvatske mlade lirike*, može se smatrati almanah Grič, izdan 1917. godine. 
## Autori
*Ivo Andrić, zastupljen je sa šest pjesama: *Lanjska pjesma, Strofe u noći, Tama, Potonulo, Jadni nemir* i *Noć crvenih zvijezda*;
*Tin Ujević, sa pjesmama: *Ogledalo, Kampanil, Što šapće vodoskok, Dobrina zvona, Sfinga, Mrtva domovina, Manastir, Naše vile, Oproštaj, Slava prolaznosti*;
## Reference 
Kategorija:Jugoslavenska književnost
Hebrejsko pismo

**Hebrejski alfabet** je pismo od 22 slova kojim se piše hebrejski jezik. Široko je rasprostranjeno i među jevrejskom dijasporom, tako da se i još nekoliko jezika, kao jidiš, ladino ili judeo-arapski, pišu ovim pismom.

Jevreji ga zovu *alefbet* (jer su prva dva slova *alef* [א] i *bet* [ב]). Broj slova, njihov redoslijed, njihova imena, kao i njihove fonetske vrijednosti jednake su kao u aramejskom pismu jer su i Jevreji i Aramejci preuzeli feničansko pismo krajem 2. milenija p. n. e.

Savremeno pismo kojim se piše hebrejski jezik nastalo je u 3. vijeku p. n. e. iz aramejskog, koje su koristili Jevreji još od 6. vijeka p. n. e. Prije toga su koristili pismo koje je u 9. vijeku p. n. e. nastalo iz feničanskog; u vjerskim spisima Samarićani još uvijek koriste varijantu ovog starog pisma.

I u starom i u novom hebrejskom pismu ne postoji razlika između tzv. malih i velikih slova, već samo nekoliko slova ima drugačiji oblik kada se pišu na kraju riječi, slično arapskom pismu, ali mnogo jednostavnije. U pisanju se samoglasnici uglavnom ne pišu. Hebrejsko pismo se piše zdesna nalijevo.

Da bi se pravilno označavali samoglasnici, nastao je veći broj sistema dijakritičkih znakova (*nikud*, mn. *nikudot*, heb. נקדות). Jedan od ovih, zvani tiberijski sistem, vremenom je postao dominantan. Aaron ben Moses ben Asher i njegova porodica kroz više generacija smatraju se zaslužnima za nastanak i usavršavanje ovog sistema. Ove oznake se koriste za posebne namjene, kao što su biblijski tekstovi, poezija ili za učenje hebrejskog jezika. U tiberijskom sistemu postoji i određeni broj znakova za pojanje, koji označavaju kako treba pojati određene citate (slično evropskim neumama), kao i određeni broj krunica, koje se koriste samo u svicima Tore.

Hebrejska slova mogu se koristiti i kao brojevi (najčešće u Kabali), ali su u svakodnevnoj upotrebi tzv. arapski, odnosno zapadni brojevi.

## Također pogledajte 
* Hebrejski jezik

## Reference 
## Vanjski linkovi 
Kategorija:Pisma
Half Japanese

Noise rock grupa **Half Japanese** je bila američka grupa. Osnovana je 1975. u Baltimore, Marylandu. Osnovali su je pjevač/gitarist Jad Fair i pjevač/gitarist David Fair. Grupa je mjenjala mnogo bubnjara da bi najduže ostao Gilles Reider koji se pridružio grupi 1990.

## Članovi grupe 
* **Jad Fair**- gitarist, pjevač
* **Jason Willett** - gitarist
* **David Fair** - pjevač
* **Gilles Reider** - bubnjar

### Bivši članovi 
* Maureen Tucker - bubnjar
* Don Fleming

## Diskografija 
* *Half Alive* (1977)
* *Calling All Girls* 7" (1977)
* *Mono/No No* 7" (1978)
* *Half Gentlemen/Not Beasts* (1980)
* *Loud* (1981)
* *Spy/I know how it Feels...Bad/My Knowledge Was Wrong* 7" (1981)
* *Horrible* (1982)
* *50 Skidillion Watts Live* (1984)
* *Our Solar System* (1985)
* *Sing No Evil* (1985)
* *Music To Strip By* (1987) -- (1993) re-release has bonus tracks
* *U.S. Teens Are Spoiled Bums* 7" (1988)
* *Charmed Life* (1988)
* *Real Cool Time/What Can I Do/Monopoly EP* (1989)
* *the Band That Would Be King* (1989)
* *We Are They Who Ache with Amorous Love* (1990)
* *T For Texas/Go Go Go Go* 7" (1990)
* *Everybody Knows, Twang 1 EP* (1991)
* *4 Four Kids EP* (1991)
* *Eye of the Hurricane/Said and Done/U.S. Teens are Spoiled Bums/Daytona Beach EP* (1991)
* *Fire In the Sky* (1993)
* *Postcard EP* (1991)
* *Best Of Half Japanese* (1993)
* *Boo: Live in Europe 1* (1994)
* *Hot* (1995)
* *Greatest Hits* (1995)
* *Best Of Half Japanese Vol. 2* (1995)
* *Bone Head* (1997)
* *Heaven Sent* (1997)
* *Hello* (2001)
* *Overjoyed* (2014)
* *Perfect* (2016)
* *Hear the Lions Roar* (2017)
* *Why Not?* (2018)
* *Invincible* (2019)

## Reference
* Bio Allmusic

## Vanjski linkovi 
* www.halfjapanese.co.uk

Kategorija:Američke muzičke grupe
Tuzinje

**Tuzinje** je stočarsko seosko naselje smješteno na nadmorskoj visini od 1170-1280 metara,
a prostire se na izvorišnim stranama Tuzinjske rijeke, između Ozepca (1363 m) i Galjinog brda
(1208 m), u općini Sjenica. S obje strane makadamskog puta Duga Poljana – Karajukića Bunari, 30&nbsp;km jugoistočno od Sjenice. Površina atara iznosi 2.433 ha. Atar je bogat pašnjacima, pa je otuda ovčarstvo glavna agrarna grana. Skoro svako domaćinstvo je ranije sa stokom izlazilove na stanove-katune (tuzinjski stanovi iznad sela), najpoznatija ljetna stočarska naselja na Pešteri koja su danas pod zaštitom države.

U južnom dijelu atara, na Pešterskom polju, na 1157 metara nalazi se Tuzinsko jezero, reliktno jezero – ostatak neogenon jezera.

## Reference 
Kategorija:Naselja u Srbiji
Kategorija:Naselja u Sjenici
Lukanija

mini|300px|desno|Antičko područje Lukanija.

***Lukanija*** je naziv koji se koristio za antičko područje koje se nalazilo na teritoriji današnje južne Italije, između Tirenskog mora na zapadu i Tarantskog zaliva na istoku. Sa sjevera su ovu regiju okruživale Kampanija, *Samnium* i Apulija, dok je na jugu od regije *Brutium* bila odvojena prevlakom. To područje danas u najvećoj mjeri obuhvata italijanska regija Basilicata, i u manjoj mjeri pokrajine Salerno i Cosenze.

## Historija 
Regija Lukanija je naziv dobila po narodu Lukani koji su osvojili i naselili ovo područje polovinom 5. vijeka p. n. e. Obalno područje Lukanije su naseljavali grčki kolonizatori u vrijeme Velike Grčke, i u priobalnom području, na ušću rijeka osnivali gradove sa protektoratom nad okolicom, dok su unutrašnjost i obronke Apenina naseljavali italska plemena od kojih su najpoznatija Enotri (lat.Oenotri).

Kategorija:Historija Italije
Max Nettlau

**Max Heinrich Hermann Reinhardt Nettlau** (Neuwaldegg danas dio Beča, 30. aprila 1865. - Amsterdam, 23. maja 1944.),  njemačko-austrijski anarhist, historičar i biograf.

## Biografija
Od kraja 19. stoljeća i do drugog svjetskog rata sudjelovao je u anarhističkom pokretu i ulagao ogromne napore kako bi zbivanja u njemu i oko njega ostala dokumentirana za buduće generacije. Iako je bio njemački (pruski) državljanin, većinu života proveo je između Beča, gdje je odrastao, i Londona gdje je studirao filologiju i keltski velški jezik. Nakon uspona nacista i *Anschlussa* preselio se u Amsterdam; tamo je živio do svoje smrti 1944. Za vrijeme studija u Londonu upoznaje Errica Malatestu te Pjotra Kropotkina, s kojima ostaje u kontaktu cijeli život. Pomogao je i pri ustanavljanju Freedom Press-a, londonske anarhističke naklade koja djeluje i danas.

## Djelo 
Krajem 19. vijeka spisima i korespondenciji mnogih socijalističkih i anarhističkih militanata, prijetilo je uništenje što ga je navelo da je očevo naslijeđe uložio u skupljanje i arhiviranje tog gradiva. Osim toga, načinio je više intervjua s protagonistima libertarnog i socijalističkog pokreta te napisao biografije poznatih ličnosti, među kojima Mihaila Bakunjina, Éliséea Reclusa i Errica Malateste. Pisao je također i historijske rasprave, opise i preglede o tematici.

1935. prodao je svoju opširnu kolekciju tekstova (razni dokumenti, arhivi, pisma, knjige, časopisi itd.) Međunarodnom institutu za socijalnu povijest (IISH) u Amsterdamu. Od 1938. tamo se zapošljava i pomaže pri katalogizaciji toga gradiva. Umro je 1944. od raka.

## Reference 
## Bibliografija 
**Povijest anarhizma*. Daf, Zagreb, 2000.

### Značajnija djela 
**Michael Bakunin. Eine Biographie*, 3 sveska, London, 1896.-1900.
**Errico Malatesta - Das Leben eines Anarchisten*, Berlin, 1922.
**Anarchism in England*, Berlin, 1924.
**Der Vorfrühling der Anarchie*, Berlin, 1925.
**Der Anarchismus von Proudhon zu Kropotkin; Seine historische Entwicklung bis zum 1880*, Berlin, 1927.
**Élisée Reclus - Anarchist und Gelehrter*, Berlin, 1928.
**Anarchisten und Sozialrevolutionäre der Jahre 1880-1886*, Berlin, 1931.
**Esbozo de historia de las utopías*, Buenos Aires, 1934.

## Vanjski linkovi
* Freedom Press

Kategorija:Austrijski naučnici
Kategorija:Njemački naučnici
Kategorija:Austrijski historičari
Kategorija:Anarhizam
Kategorija:Politički aktivisti
Kategorija:Biografije, Beč
Kategorija:Rođeni 1865.
Kategorija:Umrli 1944.
Muzej moderne umjetnosti (New York)

[mini|desno|300px|**Muzej moderne umjetnosti**, [New York]]
**Muzej moderne umjetnosti** (engl. *The Museum of Modern Art*, **MoMA**) je muzej u New Yorku, SAD (53 ulica, između 5 i 6 avenije). Smatra se jednim od najuticajnijih muzeja moderne umjetnosti u svijetu. Muzejska kolekcija nudi pregled moderne i savremene umjetnosti, koja obuhvata djela iz arhitekture i dizajna, crteža, slikarstva, skulpture, fotografije, grafike, ilustracije, filma i elektronskih medija.

MoMa biblioteka uključuje preko 300.000 hiljada knjiga, umjetničkih knjiga, časopisa i dokumenata koji se odnose na više od 70.000 umjetnika.

## Galerija 

image:Paul Gauguin - Te aa no areois - Google Art Project.jpg|Paul Gauguin, *Te aa no areois (The Seed of the Areoi)*, 1892
image:VanGogh-starry night ballance1.jpg|Vincent van Gogh, *Zvjezdana noć*, 1889
image:Kazimir Malevich - 'Suprematist Composition- White on White', oil on canvas, 1918, Museum of Modern Art.jpg|Kazimir Malevich, *Bijelo na bijelom*, 1918.

## Reference 
## Vanjski linkovi 
* *Službena stranica* MoMA

Kategorija:Muzeji u Sjedinjenim Američkim Državama
Kategorija:Građevine i strukture u Sjedinjenim Američkim Državama
Kategorija:Muzeji osnovani 1929.
Administrativna podjela Ukrajine

**Ukrajina** je podijeljena na 27 administrativnih jedinica: 24 oblasti, jednu autonomnu republiku i dva grada s posebnim statusom. Administrativna podjela u Ukrajini je naslijeđena iz vremena SSSR-a i nije se mijenjala od polovine 20. vijeka.

Regije, gradovi i općine su uređeni od strane državne uprave. Krim, kao jedina autonomna republika ima svoj, nepotpuni kabinet ministara. Osnovni i najniži nivo upravne podjele u Ukrajini je naselje. 

## Administrativna podjela
Postoje tri administrativna nivoa u Ukrajini: Oblast (regija), rejon (okrug) i naselje: (grad, urbano i ruralno naselje). Ova podjela se zasniva na osnovu ukrajinskog popisa stanovništva iz 2001. godine.

## Administrativni nivoi 
### Autonomna Republika
Autonomna Republika Krim, za vrijeme Ukrajinske SSR Krimska Oblast, geografski zauzima najveći dio ostrva Krim, na jugu Ukrajine. Glavni grad je Simferopol.

### Oblasti
Podjela na oblasti je glavna i najčešća administrativna podjela u zemlji. Gotovo svaka oblast je dobila ime po svojom administrativnom centru, dok su Poneke oblasti nazvane po svom historijskom području.
U Ukrajini su slijedeće oblasti:

* Čerkaška oblast
* Černigivska oblast
* Černivačka oblast
* Dnjipropetrovska oblast
* Donjecka oblast
* Ivano-Frankivska oblast
* Harkivska oblast
* Hersonska oblast
* Hmeljnička oblast
* Kijevska oblast
* Kirovogradska oblast
* Luganska oblast
* Lavovska oblast
* Mikolajivska oblast
* Odeška oblast
* Poltavska oblast
* Rivanjska oblast
* Sumska oblast
* Ternopiljska oblast
* Vinička oblast
* Volinjska oblast
* Žitomirska oblast
* Zakarpatska oblast
* Zaporiška oblast

### Gradovi sa specijalnim statusom 
Dva su grada koji imaju poseban status a to su Kijev, koji je i glavni grad Ukrajine, i Sevastopolj koji ima specijalni status zbog određenih nadležnosti koje je Ukrajina prenijela na Rusiju, zbog toga što je Sevastopolj sjedište ruske Crnomorske flote.

## Reference 
## Vanjski linkovi 
* 
* 
* 

Kategorija:Administrativna podjela Ukrajine
Kategorija:Administrativne podjele po državama
Alfred Adler

**Alfred Adler** (Rudolfsheim-Fünfhaus, danas gradski okrug u Beču, 7. februar 1870. - Aberdeen, Škotska, 28. maja 1937.), bio je austrijski psiholog, psihijatar i osnivač individualne psihologije.

## Biografija 
Po zvanju je bio ljekar. Isprva je pristalica Freudove psihoanalize, ali se 1912. odvaja od Freuda i stvara vlastitu školu individualne psihologije, psihoterapijskog smjera i teorije prema kojoj je osnovni motiv čovjekova djelovanje težnja za dominacijom nad okolinom, odnosno volja za moći. Ta je težnja, prema Adleru, urođena, a ako je čovjek ne može zadovoljiti postaje nezadovoljan samim sobom, te se javlja kompleks inferiornosti. Drugi središnji pojam te teorije je: da bi se neugoda i bespomoćnost uklonile, pojedinac razvija kompenzacijske postupke.

## Djela 
* *Studija o manjoj vrednosti organa* (1907)
* *O nervoznom karakteru* (1912)
* *Liječenje i vaspitanje* (1913)
* *Teorija i praksa individualne psihologije* (1920)
* *Poznavanje ljudi* (1927)
* *Tehnika individualne psihologije* (1928)
* *Poznavanje života* (1929)
* *Problem homoseksualnosti* (1930)
* *Religija i individualna psihologija* (1933)

## Reference 
## Vanjski linkovi 
* Alfred Adler Biography , enotes.com 
* Strateška primena informacionih i komunikacionih tehnologija, books.google.ba 

Kategorija:Rođeni 1870.
Kategorija:Umrli 1937.
Kategorija:Biografije, Beč
Kategorija:Austrijski psihijatri
Kategorija:Austrijski psiholozi
Oblasti u Ukrajini

Ukrajina je podijeljena na 27 administrativne jedinice od čega je 24 oblasti (ukr. область) a ostale jedinice su:
*Autonomna Republika Krim;
* Gradovi sa specijalnim statusom: Kijev i Sevastopolj.

Oblasti se dijele na manje jedinice koje se nazivaju rejonima. Ukrajina je podijeljena na 24 administrativne oblasti ali kako je to unitarna država, ove oblasti nemaju velike ustavne nadležnosti osim onih koje je zagarantovane  ukrajinskim Ustavom i zakonom. Iako je Ukrajina jedinstvena i nedjeljiva država, političke i društvene podjele postoje između sjevernog i zapadnog dijela zemlje s jedne strane i južnog i istočnog dijela zemlje. To proizlazi iz činjenice da su zapadni dijelovi zemlje pripojeni ukrajinskoj SSR u periodu od 1939.–1940. godine, dok je ostatak zemlje bio pod kontrolom ukrajinske SSR njenog nastanka 1919. godine.  
 
Većina ukrajinskih oblasti se naziva prema najvećem centru u datoj oblasti (npr. Odeška oblast po gradu Odesi). Uz to, još se tradicionalno na korijen riječi oblasnog središta dodaje sufiks —ščina i na taj način su nastali tradicionalni nazivi poput Lavovščina (ukr. Львівщина), Kijevščina (ukr. Київщина) itd.

Površinom najveća je Odeška oblast koja ima 33.310&nbsp;km2, a najmanja Černivačka oblast sa 8.097&nbsp;km2. Brojem stanovnika najveća ukrajinska oblast je Donečka oblast u kojoj živi 4.841.100 stanovnika, dok je najmanja Černivačka oblast koja ima 922.800 stanovnika.

## Također pogledajte 
* Administrativna podjela Ukrajine

## Reference
## Vanjski linkovi 
* 
* 
*  

*
Ukrajina
*
Ukrajina
Kategorija:Ukrajina
Preporod (novine)

***Preporod*** je informativno glasilo Islamske zajednice u Bosni i Hercegovini. Izdavač mu je Rijaset, izlazi dva puta mjesečno u Sarajevu i distribuira se na cijelom području Islamske zajednice, kako u Bosni i Hercegovini tako i van države.

Intencija lista je da javnosti ponudi sve relevantne informacije vezane za rad organa i ustanova Islamske zajednice, čelnih ljudi, obavijesti o dešavanjima u džematima, medžlisima, muftijstvima, aktuelnostima među muslimanima i ostalim pitanjima od interesa za islam i muslimane, te pruži informacije o aktuelnostima iz islamskog svijeta.

*Preporod* je počeo izlaziti 1970. godine. Glavni i odgovorni urednik je Ekrem Tucaković.

## Kontroverze 
U nepotpisanom redakcijskom članku pod nazivom *"Izgubljena bitka za Bosnu na internetu: slučaj Wikipedija"*, objavljenom 1. novembra 2022. Wikipedia na bosanskom jeziku, kao i projekat na hrvatskom jeziku su kritikovani, te se navode citati Jahje Muhasilovića, koji poziva na osnivanje "Fondacije", koja bi političkim sredstvima, kao i financiranjem od neodređenih političkih grupacija, mogla nametnuti i promijeniti koncepciju i uređivačku politiku Wikipedije na bosanskom jeziku, što se krši s osnovnim pravilima Wikipedije kao neovisne enciklopedije. U članku se direktno napada i jedan administrator, iako stavovi Wikipedije i njenih administratora nisu zatraženi. U online izdanju novina, članak je potpisan inicialima E. S.

## Napomene 
## Reference 
## Vanjski linkovi 
* 

Kategorija:Islamska zajednica u Bosni i Hercegovini
Kategorija:Novine u Bosni i Hercegovini
Kategorija:Mediji u Sarajevu
Kategorija:Novine osnovane 1970.
Mustafa Polutak

**Mustafa Polutak** rođen je 1. januara 1946. godine u Goraždu. Osnovnu i srednju školu završio u Goraždu.
Vojnu Akademiju Kopnene vojske smjer artiljerija završio u Beogradu i Sarajevu od 1966. do 1970. godine.  U međuvremenu (1980.-1982.) završio Komandno-štabnu akademiju u Beogradu (magistrirao). Odlukom Predsjedništva BiH 1997. unaprijeđen u čin Brigadnog generala. Penzionisan je 2000. godine. Od 2002. godine na čelu je Udruženja za zaštitu tekovina borbe za Bosnu i Hercegovinu. Objavio više stručnih članaka u časopisu "KORAK". Učesnik na više naučnih skupova sa kojih su objavljivani članci u časopisima i brošurama. Autor je knjige: "Kako smo branili Bosnu i Hercegovinu". Član je Predsjedništva Foruma seniora Socijaldemokratske partije Bosne i Hercegovine u mandatu 2015.-2019.

## Funkcije
Funkcije koje je general Mustafa Polutak obnašao u svojoj karijeri:
*Komandant Četvrtog mješovitog artiljerijskog puka - JNA;
*Organizator i koordinator TO na teritoriji srednje Bosne
*Komandant taktičke grupe 1 "Igman",
*Operativac u ŠVK ARBiH,
*Načelnik uprave rodova GŠ ARBiH,
*Komandant 4. Korpusa ARBIH,
*Komandant Artiljerijske divizije VFBiH,
*Načelnik Uprave za mobilizaciju, organizaciju i strukturu u ZK VFBiH

## Biografija
U Jugoslovenskoj Narodnoj Armiji službovao u Visokom, Đakovu, Našicama, Kiseljaku. Obavljao komandne dužnosti od komandira voda do komandanta puk-a. Pohađao i završio više stručnih kurseva i kurs Komandanata pukova i brigada. Redovno napredovao u činu od potporučnika do potpukovnika. Jugoslovensku Narodnu Armiju napustio početkom aprila 1992. godine i uključio se u Teritorijalnu Odbranu Republike Bosne i Hercegovine (TORBiH) 08.aprila 1992. godine. U TO RBiH i Armiji Republike Bosne i Hercegovine za vrijeme rata obavljao sljedeće dužnosti: 
*1. Organizator i koordinator TO na prostoru srednje Bosne (prostor Kiseljak, Kreševo, Fojnica, Busovača i Visoko)
*2. Komadant Taktičke Grupe 1. "Igman"
*3. Operativac u Štabu Vrhovne Komande Armije Republike Bosne i Hercegovine
*4. Načelnik Uprave rodova Generalštaba Armije Republike Bosne i Hercegovine
*5. Komandant 4. Korpusa (Mostar)
Poslije rata obavljao dužnosti:
*1. Komandant artiljerijske divizije  Vojske Federacije Bosne i Hercegovine
*2. Načelnik Uprave za mobilizaciju, organizaciju i strukturu  Zajedničke Komande Vojske Federacije Bosne i Hercegovine
Penzionisan 2000. godine.

## Reference 
## Vanjski linkovi
Kategorija:Generali Armije Republike Bosne i Hercegovine
Kategorija:Biografije, Goražde
Kategorija:Rođeni 1946.
Kategorija:Političari Socijaldemokratske partije Bosne i Hercegovine
Kategorija:Oficiri Jugoslavenske narodne armije
Donja mrtva tačka

mini|Prikaz DMT unutar cilindra
**Donja mrtva tačka**  **(DMT)** je pojam koji se koristi u mašinstvu, tačnije kod sistema klipnih mehanizama. Donja mrtva tačka klipnog mehanizma je ona tačka kada klip dostigne svoj krajnji hod prema donjem kraju cilindra. U tom trenutku brzina kretanja klipa je jednaka 0, odnosno kad klip dostigne DMT on se zaustavlja u svom kretanju prema dnu cilindra i započinje kretanje u suprotnom pravcu, tj. prema prema gornjoj mrtvoj tački **(GMT)**. Kretanje klipa od jedne do druge mrtve tačke se poklapa sa vremenskim trajanjem jednog radnog ciklusa kod četverotaktnih SUS motora. Kretanjem klipa iz DMT ka GMT otpočinje radni takt sabijanja ili pak takt izduvavanja.
Kada je klip u DMT tada je zapremina unutar cilindra najveća. Udaljenost između DMT i GMT se naziva hod klipa (**s**)  i dvaput je veća u odnosu na rastojanje između centara glavng ležaja klipa i letećeg ležaja (**r**).

## Reference 
## Vanjski linkovi 
Kategorija:Motor sa unutrašnjim sagorijevanjem
Kategorija:Teorija motora
Gornja mrtva tačka

mini|Prikaz GMT unutar cilindra
**Gornja mrtva tačka ** **(GMT)** je pojam koji se koristi u mašinstvu, kod sistema klipnih mehanizama. Naime, gornja mrtva tačka klipnog mehanizma je ona tačka kada klip dostigne svoj krajnji hod prema gornjem kraju cilindra. U tom trenutku brzina kretanja klipa je jednaka 0, tj. kad klip dostigne GMT on se zaustavlja u svom kretanju prema čelu cilindra i započinje svoj put prema drugom kraju cilindra tj. prema donjoj mrtvoj tački **(DMT)**. Kretanje klipa od GMT do DMT ili obrnuto, se poklapa sa vremenskim trajanjem jednog radnog ciklusa kod četverotaktnih SUS motora. Kretanjem klipa iz GMT ka DMT otpočinje radni takt usisavanja ili takt širenja (ekspanzije), dok kretanjem klipa iz DMT ka GMT počinje radni takt sabijanja ili takt izduvavanja,
to znači da klip počinje ili sa radnim taktom usisavanja ili taktom širenja (ekspanzije).
Kada je u pitanju takt sabijanja, dolaskom klipa u GMT se poklapa sa trenutkom kada je zapremina unutar cilindra najmanja a pritisak zraka (kod dizelskih SUS motora), odnosno smjese zraka i goriva (kod benzinskih SUS motora) najveći. Udaljenost između GMT i DMT se naziva hod klipa (**s**)  i dvaput je veća u odnosu na rastojanje između centara glavnog ležaja klipa i letećeg ležaja (**r**).

Kategorija:Motor sa unutrašnjim sagorijevanjem
Kategorija:Teorija motora
Doris Pinčić

**Doris Pinčić** (Zadar, 4. septembar 1988) je hrvatska televizijska i pozorišna glumica, te voditeljica na HRT-u.

## Biografija 
Doris je rođena 4. septembra 1988. u Zadru. Završila je Akademiju glume i lutkarstva u Osijeku. Godine 2011. tumačila je lik protagonistice serije Larin izbor. Nakon serije , od 2013. postala je radijska voditeljica Narodnog radija. Istovremeno vodi i zabavne emisije na RTL televiziji poput Tri, dva, jedan – kuhaj!, Zvjezdice i Na kavi kod Doris. Od 1. februara 2020. prelazi na hrvatsku nacionalnu televiziju HRT.

U srpnju 2020. godine otkriveno je kako se razvodi od dotadašnjeg partnera Borisa Rogoznice. Za Davora Guberovića se udala 11. jula 2022.

## Filmografija 
### Televizijske uloge 
* "Larin izbor" kao Lara Zlatar (2011.-2012.)
* Vatre ivanjske kao Magdalena Magdić (2014. – 2015.)
* Horvatovi kao Violeta Kunić (2015.)

### Filmske uloge 
* "Larin izbor: Izgubljeni princ" kao Lara Zlatar-Božić/Velečasna Aurora (2012.)
* Zbog tebe kao Lara (2016.)
* Razgovor kao Marija Horvat (2022.)

## Vanjski linkovi 
*

## Reference 
Kategorija:Hrvatski glumci
Kategorija:Biografije, Zadar
Kategorija:Rođeni 1988.
Kategorija:Živi ljudi
Sam Bird

**Sam Bird** (Roehampton, 9. januar 1987) je britanski vozač.

### Sažetak karijere
## Reference 
Kategorija:Rođeni 1987.
Kategorija:Britanski vozači Formule 1
Dani Clos

**Daniel Clos Álvarez** španski je vozač.

### Sažetak karijere
## Formula 1 karijera 
### Potpuni popis rezultata u F1 
(key) (Utrke u **boldu** označuju najbolju startnu poziciju) (Utrke u *italicu* označuju najbrži krug utrke)

Kategorija:Biografije, Barcelona
Kategorija:Rođeni 1988.
Kategorija:Živi ljudi
Kategorija:Španski vozači Formule 1
Mercedes F1 W03

**Mercedes F1 W03** je Formula 1 automobil dizajnirao Bob Bell izgrađen od strane Mercedes AMG F1 za 2012. prvenstvu. To će se voziti po sedmerostruki Svjetski prvak Michael Schumacher i Nico Rosberg.

Automobil je predstavljen 21. februara 2012. na Circuit de Barcelona-Catalunya.

## Tehnički podaci 
***Šasija**: 
**Prednji ovjes: *Pushrod* sustava
**Stražnji ovjes: *Pullrod* sustava
**Amortizeri: *Penske*
**Kočnice : *Brembo* kliješta i karbon diskovi. 
**Točkovi: *BBS*
**Gume :  Pirelli *P Zero* - Pirelli *Cinturato*
**Elektronika: FIA standardne elektronske kontrolna jedinica.
***Motor**: 
**Oznaca: Mercedes-Benz *FO 108Z*
**Ukupna kubikaža: 2.398
**Broj cilindara: 8
**Broj ventila: 32
**Težina motora: 95&nbsp;kg
**Tip: 90°, V8
**obr/min: 18.000
**Gorivo: *Petronas*
**Maziva: *Petronas*
***KERS**: *Mercedes-Benz* 60 kW
***Mjenjač**: *Mercedes-Benz* 7-stepeni poluautomatski i hod unazad.
***Dimenzije**:
**Dužina: 4.800 mm
**Širina: 1.800&nbsp;mm
**Visina: 950&nbsp;mm
**Težina: 640&nbsp;kg (sa vodom, maziva i vozač)

## Potpuni spisak rezultata u Formuli 1
(Legenda) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi
*f1technical.net - Mercedes F1 W03
*statsf1.com - Rezultati F1 W03

Kategorija:Bolidi Formule 1 – sezona 2012.
Robert Kranjec

**Robert Kranjec** nekadašnji je slovenski skijaš-skakač.

## Karijera 
U Svjetskom kupu takmičio se od 1998 do 2019. Kao član slovenskog tima, osvojio je bronzanu medalju u ekipnim skokovima na ZOI 2002. u Salt Lake Cityju. Iako je na malim i velikim skakaonicama često postizao prosječne rezultate, Kranjec je jedan od najboljih letača u historiji – šest od sedam pobjeda u karijeri ostvario je na letaonicama, a 207 puta letio je preko 200 m, daleko najviše u historiji. Dana 25. februara 2012. osvojio je svjetsko prvenstvo u letovima koje je održano u norveškom Vikersundu i tako postao treći Slovenac s titulom svjetskog prvaka u ski-skokovima, a prvi Slovenac s titulom svjetskog prvaka u letovima, postavivši usput i tadašnji novi nacionalni rekord (244 m).

Prvu pobjedu u Svjetskom kupu ostvario je 2005. u Kuusamu. Sljedećih godina doživio je pad forme i nije mogao postići bilo kakav bolji rezultat, osim u letovima. Godine 2010. ostvario je svoju drugu pobjedu u Tauplitzu. Nakon još dva uspješna nastupa u letovima u Tauplitzu i Oberstdorfu (na svakom je bio drugoplasirani), osvojio je Svjetski kup u ski-letovima za sezonu 2009/10.

Dana 16. marta 2012. postao je prvi Slovenac koji je pobijedio na Planici nakon Primoža Ulage 1988. Ova sezona (2011/12) bila mu je i najuspješnija u karijeri. Osim medalja na Svjetskom prvenstvu u letovima, još se dvaput penjao na najvišu stepenicu pobjedničkog postolja u Svjetskom kupu, što mu je pomoglo da drugi put u karijeri osvoji Svjetski kup u letovima.

U sezoni 2014/15. i prvom dijelu sezone 2015/16. doživio je još jedan veliki pad forme i zapao u krizu rezultata. Ipak, krajem ove druge, na letačkim takmičenjima u Vikersundu i Planici, ponovo se vratio u vrh, ostvarivši čak i dvije pobjede i završivši na solidnom 13. mjestu u ukupnom poretku te na drugom mjestu u ukupnom poretku letača iza Petera Prevca.

Pred početak sljedeće sezone pretrpio je težu povredu, zbog koje je morao propustiti cijelu sezonu.

Karijeru je okončao 23. marta 2019. revijalnim skokom na Letalnici, preletjevši još jednom 200 m (213).

## Rezultati u Svjetskom kupu 
### Postolja 
 – održana samo jedna serija zbog jakog vjetra / lošeg vremena

### Ekipna postolja 
### Ukupni poredak 
### Novogodišnja turneja 
### Planica 7 
### Nordijska turneja 
### Svj. kup u letovima 
### Ljetni Grand Prix 
## Reference 
## Vanjski linkovi 
* Kranjecov profil na FIS-u 

Kategorija:Rođeni 1981.
Kategorija:Živi ljudi
Kategorija:Biografije, Ljubljana
Kategorija:Slovenski skijaši-skakači
Kategorija:Slovenski olimpijci u skijaškim skokovima
Kategorija:Skijaši-skakači na Zimskim olimpijskim igrama 2002.
Kategorija:Skijaši-skakači na Zimskim olimpijskim igrama 2006.
Kategorija:Skijaši-skakači na Zimskim olimpijskim igrama 2010.
Kategorija:Skijaši-skakači na Zimskim olimpijskim igrama 2014.
Kategorija:Osvajači bronzane medalje na Olimpijskim igrama (Slovenija)
Kategorija:Osvajači medalja na Zimskim olimpijskim igrama 2002.
Socijalistička Autonomna Pokrajina Kosovo

**Socijalistička Autonomna Pokrajina Kosovo** (SAP Kosovo; SAPK) preimenovana je u "Socijalističku autonomnu pokrajinu", Ustavom iz 1974., a stekla je nezavisnost 2008. kada je promijenjen i naziv u "Republika Kosovo". Pripadala je među nerazvijene jugoslavenske regione.

*Autonomija Kosovo* na zasjedanju Oblasnog narodnooslobodilačkog odbora Kosova i Metohije, održanom 8. do 10. jula 1945. donosi zaključak da se Kosovo i Metohija priključi federalnoj Srbiji u Demokratskoj Federativnoj Jugoslaviji sa statusom autonomije. 
Autonomna Kosovsko-metohijska oblast (AKMO) kao sastavni dio Federalne države Srbije opstoji od 1945. unutar Demokratske Federativne Jugoslavije, a od 1946. unutar Federativne Narodne Republike Jugoslavije kojoj je sastavni dio Narodna Republika Srbija. 1963. godine novim Ustavom stvorena je Socijalistička Autonomna Pokrajina Kosovo kao dio Socijalističke Republike Srbije unutar Socijalističke Federativne Republike Jugoslavije. Ustav od 1963. promijenio je ime *Regija* u *Pokrajinu* ali je umanjio autonomni status Pokrajine. Socijalistička autonomna pokrajina (SAP) Kosovo postala je obični kotar Srbije.

Krajem novembra 196. je JNA prvi put intervenirala radi "smirivanja" naroda. Albanci su u Prištini i drugim gradovima na Kosovu na 27. novembar, koji je bio državni praznik susjedne Albanije, Dan zastava, masovno izašli na ulice. Zahtijevali su da AP Kosovo postane republika (poznati slogan: *Kosovo republika!*). Milicija i JNA su brutalno reagirale i tako ugušile nemire.

Ustavom iz 1974. proširena su autonomna prava, a SAP Kosovo je izjednačena s ostalim republikama na saveznoj razini.

## Također pogledajte 
* Socijalistička Republika Srbija
**Socijalistička Autonomna Pokrajina Vojvodina
*Autonomna Pokrajina Kosovo i Metohija
*Socijalistička Federativna Republika Jugoslavija

## Reference 
Kosovo
Kosovo
Kategorija:1945. u Jugoslaviji
Kategorija:1990. u Jugoslaviji
Kosovo
*
Kategorija:Socijalistička Federativna Republika Jugoslavija
Kategorija:Historija Srbije
Kategorija:Historija Kosova
Kategorija:Socijalizam u Srbiji
Kategorija:Socijalizam na Kosovu
Kategorija:Bivše socijalističke republike
Tetovo (Zenica)

**Tetovo**, prigradsko naselje u Zenici, koje se nalazi u blizini nekadašnje Željezare Zenica (danas ArcelorMittal).

## Vanjski linkovi 
* https://web.archive.org/web/20161015232411/http://www.panoramio.com/photo/21591152
* http://wikimapia.org/18872895/Tetovo
* http://www.mizzenica.ba/dzemat.php?ID=28
* https://docs.google.com www.tmt.unze.ba/zbornik/TMT2011/101-TMT11-307.pdf

Kategorija:Naseljena mjesta u Zenici
Kategorija:Naselja u Bosni i Hercegovini